CELEX: 62007CA0283
Language: et
Date: 2008-12-22 00:00:00
Title: Kohtuasi C-283/07: Euroopa Kohtu (kaheksas koda) 22. detsembri 2008 . aasta otsus — Euroopa Ühenduste Komisjon versus Itaalia Vabariik (Liikmesriigi kohustuste rikkumine — Direktiiv 75/442/EMÜ — Artikkel 1 — Mõiste jäätmed — Terasetööstuses kasutatavad jäägid — Kõrgekvaliteedilistest jäätmetest saadav kütus — Puudulik ülevõtmine)

21.2.2009   
            
            
               ET
            
            
               Euroopa Liidu Teataja
            
            
               C 44/12
            
         Euroopa Kohtu (kaheksas koda) 22. detsembri 2008. aasta otsus — Euroopa Ühenduste Komisjon versus Itaalia Vabariik
   (Kohtuasi C-283/07) (1)
   
   (Liikmesriigi kohustuste rikkumine - Direktiiv 75/442/EMÜ - Artikkel 1 - Mõiste „jäätmed’ - Terasetööstuses kasutatavad jäägid - Kõrgekvaliteedilistest jäätmetest saadav kütus - Puudulik ülevõtmine)
   (2009/C 44/20)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: C. Zadra ja J.-B. Laignelot)
   
      Kostja: Itaalia Vabariik (esindajad: I. Braguglia ja avvocato dello Stato G. Fiengo)
   Kohtuasja ese
   Liikmesriigi kohustuste rikkumine — Nõukogu 15. juuli 1975. aasta direktiivi 75/442 jäätmete kohta (EÜT L 194, lk 39; ELT eriväljaanne 15/01, lk 23), muudetud nõukogu 18. märtsi 1991. aasta direktiiviga 91/156/EMÜ (EÜT L 78, lk 32; ELT eriväljaanne 15/02, lk 3), artikli 1 punkti a rikkumine — Jäätmetest saadav kütus (RDF) ning terase- ja metallitööstuses kasutatav vanaraud — Väljajätmine direktiivi ülevõtva siseriikliku seaduse kohaldamisalast
   Resolutiivosa
   
               1.
            
            
               Kuna Itaalia Vabariik on võtnud vastu ja jätnud jõusse:
               
                           —
                        
                        
                           15. detsembri 2004. aasta seaduse nr 308, millega delegeeritakse valitsusele õigus reformida, koordineerida ja täiendada keskkonnaalaseid õigusakte ja otsekohaldatavaid meetmeid, artikli 1 lõiked 25–27 ja lõike 29 punkti a, ning
                        
                     
                           —
                        
                        
                           15. detsembri 2004. aasta seaduse nr 308 artikli 1 lõike 29 punkti b ning 3. aprilli 2006. aasta seadusandliku dekreedi nr 152, millega kehtestatakse keskkonnanõuded, artikli 183 lõike 1 punkti s ja artikli 229 lõike 2,
                        
                     mis jätavad vastavalt teatavad terase- ja metallitööstuses kasutatavad jäägid ning kõrgekvaliteedilistest jäätmetest saadava kütuse (RDF-Q) a priori välja selliste Itaalia jäätme-alaste õigusnormide kohaldamisalast, millega võeti üle nõukogu 15. juuli 1975. aasta direktiiv 75/442/EMÜ jäätmete kohta, muudetud nõukogu 18. märtsi 1991. aasta direktiiviga 91/156/EMÜ, siis on Itaalia Vabariik rikkunud asjaomase direktiivi artikli 1 punktist a tulenevaid kohustusi.
            
         
               2.
            
            
               Mõista kohtukulud välja Itaalia Vabariigilt.
            
         
      (1)  ELT C 199, 25.8.2007.